Штодня гэта школа-сад расчыняе дзверы для 79 вучняў і 14 выхаванцаў дзіцячага садка. У пачатку навучальнага года ўстанова адукацыі папоўнілася 37 дзецьмі. Паўнапраўнымі членамі дзіцячага калектыву сталі вучні і выхаванцы былой Літусаўскай ДСБШ. “Цяпер яны маюць магчымасць атрымліваць веды ў прасторных вучэбных кабінетах, камп’ютарным класе, да іх паслуг спартыўная зала, бібліятэка. Усё гэта дапамагае зрабіць абучэнне больш захапляльным і цікавым”, — упэўнена дырэктар Какоўчынскай школы Людміла Мірановіч, якая ўзначальвала раней Літусаўскую.